24.06.2016

**DECIZIE PRIVIND Emiterea AUTORIZAŢIEI INTEGRATE DE MEDIU ACTUALIZATĂ**

**pentru S.C. THYSSENKRUPP BILSTEIN COMPA S.A.**, **cu sediul social în localitatea Sibiu, str. Henri Coandă, nr. 8, jud. Sibiu pentru activitățile desfăşurate pe amplasamentul instalației din localitatea Sibiu, str. Henri Coandă, nr. 8, judeţul Sibiu**

Având în vedere:

* prevederile Legii nr. 278/2013 privind emisiile industriale,
* O.M. nr. 818/2003 pentru aprobarea Procedurii de emitere a autorizaţiei integrate de mediu, cu modificările şi completările ulterioare,
* concluziile consultărilor în şedinţele C.A.T. din datele de 17.06.2015 și 22.06.2016.

**Agenţia pentru Protecţia Mediului Sibiu decide:**

**Emiterea autorizaţiei integrate de mediu actualizată pentru S.C. THYSSENKRUPP BILSTEIN COMPA S.A., pentru activitățile desfăşurate pe amplasamentul instalației din localitatea Sibiu, str. Henri Coandă, nr. 8, judeţul Sibiu.**

Decizia a fost luată în urma verificării documentaţiei depuse, a amplasamentului societăţii, în urma consultării publicului şi a autorităţilor publice competente, membre ale Colectivului de Analiză Tehnică.

Autorităţile publice competente, membre ale Colectivului de Analiză Tehnică consultate: Consiliul Judeţean Sibiu, Prefectura Judeţului Sibiu, Autoritatea de Sănătate Publică a Judeţului Sibiu, Inspectoratul Judeţean pentru Situaţii de Urgenţă Sibiu, Inspectoratul Teritorial de Muncă Sibiu, Sistemul de Gospodărire a Apelor Sibiu, Direcţia pentru Agricultură județeană Sibiu, Inspectoratul de Stat în Construcții Sibiu, Comisariatul Judeţean Sibiu al Gărzii Naţionale de Mediu, Agenţia pentru Protecţia Mediului Sibiu, administraţia publice locale, respectiv primăria din localitate.

Autoritatea competentă pentru protecţia mediului a asigurat şi garantat accesul liber la informaţie al publicului şi participarea acestuia la luarea deciziei în activitatea de autorizare din punct de vedere al protecţiei mediului. Astfel:

* solicitarea de emitere a autorizaţiei integrate de mediu a fost adusă la cunoştinţă publicului prin anunţuri repetate în mass-media;
* organizarea dezbaterii publice a solicitării de emitere a fost mediatizată în mass – media, afişare la sediul administraţiei publice locale;
* pentru a permite publicului interesat exprimarea opiniilor a fost organizată şedinţa de dezbatere publică, în data de 22.06.2016;
* documentaţia de susţinere a solicitării de emitere a autorizaţiei integrate de mediu a fost accesibilă pentru consultare de către public pe toată durata derulării procedurii de autorizare, la sediul Agenţiei pentru Protecţia Mediului Sibiu;
* pe durata derulării procedurii nu au fost formulate observaţii din partea publicului.

Conform Legii nr. 278/2013 privind emisiile industriale operatorul va lua măsurile necesare astfel încât exploatarea instalaţiei să se realizeze cu respectarea următoarelor prevederi generale:

a) sunt luate toate măsurile necesare pentru prevenirea poluării;

b) se aplică cele mai bune tehnici disponibile;

c) nu se generează nici o poluare semnificativă;

d) se previne generarea deşeurilor, potrivit prevederilor Legii nr. 211/2011, ale Ordonanţei de urgenta a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, ale Hotărârii Guvernului nr. 1.470/2004 privind aprobarea Strategiei naţionale de gestionare a deşeurilor şi a Planului naţional de gestionare a deşeurilor, ale Hotărârii Guvernului nr. 235/2007 privind gestionarea uleiurilor uzate, ale Hotărârii Guvernului nr. 1.061/2008 privind transportul deşeurilor periculoase şi nepericuloase pe teritoriul României, ale Ordinului ministrului mediului şi gospodării apelor şi al ministrului integrării europene nr. 1.364/1.499/2006 de aprobare a planurilor regionale de gestionare a deşeurilor, cu modificările ulterioare;

e) în situaţia în care se generează deşeuri, în ordinea priorităţii şi potrivit prevederilor Legii nr. 211/2011, ale Ordonanţei de urgenţă a Guvernului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare, ale Hotărârii Guvernului nr. 1.470/2004, ale Hotărârii Guvernului nr. 235/2007, ale Hotărârii Guvernului nr. 1.061/2008, ale Ordinului ministrului mediului şi gospodăririi apelor şi al ministrului integrării europene nr. 1.364//1.499/2006, cu modificările ulterioare, acestea sunt pregătite pentru reutilizare, reciclare, valorificare sau, dacă nu este posibil tehnic şi economic, sunt eliminate, cu evitarea sau reducerea oricărui impact asupra mediului;

f) se utilizează eficient energia;

g) sunt luate măsurile necesare pentru prevenirea accidentelor şi limitarea consecinţelor acestora;

h) sunt luate măsurile necesare pentru ca, în cazul încetării definitive a activităţii, să se evite orice risc de poluare şi să se readucă amplasamentul la o stare satisfăcătoare, potrivit prevederilor art. 22 din Legea nr. 278/2013.

Conţinutul autorizaţiei integrate de mediu actualizată va fi pus la dispoziţia publicului interesat la punctul de lucru al S.C. THYSSENKRUPP BILSTEIN COMPA S.A., la sediul Agenției pentru Protecția Mediului Sibiu şi la Primăria Sibiu pe toată durata funcţionării instalaţiei.

Prezenta decizie se va publica pe site-ul Agenției pentru Protecția Mediului Sibiu [http://apmsb.anpm.ro](http://arpmsb.anpm.ro/), se va afişa la sediul propriu al Agenției pentru Protecția Mediului Sibiu, din Sibiu, str. Hipodromului, nr. 2A. De asemenea, se va face publică în mass-media prin grija titularului de activitate şi se va afişa la sediul Primăriei Sibiu, judeţul Sibiu.

Proiectul autorizaţiei integrate de mediu va fi accesibil publicului interesat pe site-ul Agenţiei pentru Protecţia Mediului Sibiu <http://apmsb.anpm.ro>.

**Menţiuni despre procedura de contestare administrativă şi contencios administrativă**

Conform prevederilor Legii nr. 278/2013:

“Art. 25. - (1) Orice persoană care face parte din publicul interesat şi care are un interes legitim sau se consideră lezată într-un drept al său se poate adresa instanţei de contencios administrativ competente pentru a contesta, din punct de vedere procedural sau substanţial, deciziile, actele sau omisiunile care fac obiectul participării publicului, prevăzute de prezenta lege, cu respectarea prevederilor Legii contenciosului administrativ nr. 554/2004, cu modificările şi completările ulterioare, şi fără a aduce atingere altor prevederi legale.

(2) Prevederile alin. (1) nu exclud căile de atac prealabile în faţa unei autorităţi administrative, printr-o procedură gratuită, rapidă, echitabilă şi corectă.

(3) Deciziile autorităţii competente pentru protecţia mediului responsabile cu emiterea autorizaţiei integrate de mediu/autorizatiei de mediu cuprind prevederi referitoare la căile de atac administrative şi judiciare.”

Conform prevederilor Ordinului nr. 818/2003 cu modificările ulterioare privind procedura de emitere a autorizaţiei integrate de mediu:

“Art. 43. - Contestaţiile legate de derularea procedurii de autorizare integrată de mediu se adresează Comisiei pentru soluţionarea contestaţiilor din cadrul autorităţii publice centrale pentru protecţia mediului.

Art. 44. *-* Litigiile generate de emiterea sau de respingerea, revizuirea, suspendarea ori anularea autorizaţiei integrate de mediu se soluţionează potrivit Legii contenciosului administrativ nr. 554/2004.

Art. 45. - Litigiile generate de nerespectarea participării publicului la procedura de emitere a autorizaţiei integrate de mediu se vor soluţiona în instanţă prin depunerea unei sesizări în termen de 30 de zile de la data luării deciziei de eliberare a autorizaţiei integrate de mediu.”

Observaţiile publicului se pot transmite în scris la sediul Agenției pentru Protecția Mediului Sibiu, din Sibiu, str. Hipodromului nr. 2 A sau electronic la adresa office@apmsb.anpm.ro.

Termenul legal până la care se pot înainta observaţiile publicului este de 30 de zile de la anunţul public, Agenţia pentru Protecţia Mediului Sibiu urmând a fi informată asupra înaintării acestora în scris la sediul din Sibiu, str. Hipodromului, nr. 2A sau electronic la adresa de e-mail office@apmsb.anpm.ro.

**În 30 zile de la anunţul public al deciziei de emitere a autorizaţiei integrate de mediu actualizată, în lipsa unor observaţii fundamentate din partea publicului, autoritatea pentru protecţia mediului emite autorizaţia integrată de mediu actualizată.**